പവിത്രൻ തീക്കുനി

മലയാള സാഹിത്യത്തിലെ ഉത്തരാധുനിക കവികളിൽ ഒരാളാണ്‌ പവിത്രൻ തീക്കുനി. മത്സ്യവില്പനക്കാരനായ മലയാള കവി എന്ന നിലയിൽ ശ്രദ്ധേയനായി. എ.അയ്യപ്പനുശേഷമുള്ള കാലത്തെ കവിയായി പരിഗണിക്കപ്പെടുന്നു.
 ജീവിതരേഖ 
കോഴിക്കോട് ജില്ലയിലെ വടകരക്കടുത്ത് തീക്കുനിയിൽ ജനിച്ചു. തീക്കുനി എന്നത് സ്ഥലപ്പേരാണ്. മയ്യഴി, മഹാത്മാഗാന്ധി ഗവൺമെന്റ് ആർട്‌സ് കോളജിൽ ബി.എ. മലയാളത്തിനു ചേർന്നെങ്കിലും ആദ്യവർഷം തന്നെ പഠനം ഉപേക്ഷിച്ചു.

ദരിദ്രവും ദുഃഖഭരിതവുമായ കൗമാരയൗവ്വനാനുഭവങ്ങൾ തുറന്നു പറയുകയും ഉപജീവനത്തിനായി മത്സ്യവില്പന നടത്തുവാൻ തീരുമാനിക്കുകയും ചെയ്തു. വർത്തമാനകാലത്തിന്റെ നിഷ്ഠുരനീതിയുടെ രക്തസാക്ഷിയായി ഈ കവി സ്വന്തം ചിത്രം വരഞ്ഞുവെക്കുന്നു. കവിതകൾ പലതും ഈ തിക്താനുഭവങ്ങളുടെ അടയാളങ്ങൾ പ്രകടമാക്കുന്നുണ്ടെങ്കിലും ആധുനികതയുടെ അരാജകത്വത്തോടുള്ള ആഭിമുഖ്യവും തെളിഞ്ഞുകാണാം.

 കൃതികൾ 
മുറിവുകളുടെ വസന്തം
കത്തുന്ന പച്ചമരങ്ങൾക്കിടയിൽ
ഭൂപടങ്ങളിൽ ചോര പെയ്യുന്നു
മഴക്കൂട്
രക്തകാണ്ഡം
 തീക്കുനിക്കവിതകൾ
തെക്കില, യുപ്പില, തീക്കുനി (2012, ഓർമ്മക്കുറിപ്പുകൾ)
പുരസ്കാരങ്ങൾ
കത്തുന്ന പച്ചമരങ്ങൾക്കിടയിൽ എന്ന കൃതിക്ക് 2006-ലെ കേരള സാഹിത്യ അക്കാദമിയുടെ കനകശ്രീ എൻഡോ‌വ്മെന്റ് പുരസ്കാരംhttp://www.keralasahityaakademi.org/ml_aw20.htm
ആശാൻ പ്രൈസ്
ഇടശ്ശേരി അവാർഡ്

 പുറമെ നിന്നുള്ള കണ്ണികൾ 
പവിത്രൻ തീക്കുനിയുടെ ഒരു കവിത
പവിത്രൻ തീക്കുനി മാതൃഭൂമി ഓട്ടോഗാഫിൽ എഴുതിയത്. 

അവലംബം

വർഗ്ഗം:മലയാളകവികൾ
വർഗ്ഗം:കോഴിക്കോട് ജില്ലയിൽ ജനിച്ചവർ